2.10.2007 Jurnalul Oficial al Uniunii Europene L 256[11 REGULAMENTUL (CE) NR. 1139/2007 AL COMISIEI din 1 octombrie 2007 privind autorizarea L-argininei ca aditiv pentru hrana animalelor (Text cu relevanță pentru SEE) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1831/2003 al Parla- mentului European și al Consiliului din 22 septembrie 2003 privind aditivii din hrana animalelor (!), în special articolul 9 alineatul (2), întrucât: (1) Regulamentul (CE) nr. 1831/2003 prevede autorizarea utilizării aditivilor pentru hrana animalelor, precum şi criteriile şi procedurile de acordare a unei astfel de auto- rizații. (2) A fost depusă o cerere de autorizare pentru L-arginină ca aminoacid. (3)  Deoarece cererea de autorizare a fost depusă înainte de data punerii în aplicare a Regulamentului (CE) nr. 1831/2003, cererea de autorizare respectivă a fost depusă în temeiul Directivei 82/471/CEE a Consiliului din 30 iunie 1982 privind anumite produse folosite în hrana animalelor (). Începând cu 18 octombrie 2004, aminoacizii, sărurile acestora și alte produse analoage intră sub incidența Regulamentului (CE) nr. 1831/2003. Prin urmare, cererea trebuie considerată ca o cerere depusă în conformitate cu articolul 7 din Regulamentul (CE) nr. 1831/2003. (4)y  Pentru a se conforma cu cerințele prevăzute la articolul 7 din Regulamentul (CE) nr. 1831/2003, au fost furnizate informații suplimentare în sprijinul cererii. () JO L 268, 18.10.2003, p. 29. Regulament, astfel cum a fost modificat prin Regulamentul (CE) nr. 378/2005 al Comisiei O L 59, 5.3.2005, p. 8). () JO L 213, 21.7.1982, p. 8. Directivă, astfel cum a fost modificată ultima dată prin Directiva 2004/116/CE a Comisiei QO L 379, 24.12.2004, p. 81). (5) Cererea privește autorizarea L-argininei ca aditiv pentru hrana tuturor speciilor animale, urmând a fi clasificat în categoria „aditivi alimentari” şi în grupul funcţional „aminoacizi, sărurile acestora şi produse analoage”. (6)  Autoritatea Europeană pentru Siguranţa Alimentară (denumită în continuare „autoritatea”) concluzionează în avizul său din 17 aprilie 2007 (*) că L-arginina nu are un efect nociv asupra sănătății animale, a sănătății umane sau asupra mediului. În continuare, a concluzionat că L-arginina nu prezintă niciun alt risc care ar putea exclude acordarea autorizației, în conformitate cu articolul 5 alineatul (2) din Regulamentul (CE) nr. 1831/2003. Autoritatea nu consideră necesar să formuleze dispoziții speciale pentru supravegherea ulte- rioară introducerii pe piață. Raportul asupra metodei de analiză a aditivului în hrana animală a fost prezentat autorității de către laboratorul comunitar de referință înființat prin Regulamentul (CE) nr. 1831/2003. Evaluarea preparatului respectiv arată că sunt îndeplinite condițiile de autorizare prevăzute la articolul 5 din Regu- lamentul (CE) nr. 1831/2003. În consecinţă, utilizarea acestui preparat ar trebui să fie autorizată, conform anexei la prezentul regulament. (7) Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală, ADOPTĂ PREZENTUL REGULAMENT: Articolul 1 Preparatul specificat în anexă, aparţinând categoriei „aditivi alimentari” și grupului funcţional „aminoacizi, sărurile acestora şi produse analoage”, este autorizat ca aditiv pentru hrana animalelor în condițiile prevăzute în prezenta anexă. Articolul 2 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. () Avizul Grupului ştiințific pentru aditivii și produsele sau substanțele utilizate în hrana animalelor privind siguranța și eficacitatea produsului L-arginină obţinut prin fermentarea Corynebacterium glutamicum (ATCC-13870) pentru toate speciile animale. Adoptat la 17 aprilie 2007. The EFSA Journal (2007) 473, p. 1-19.